## Naredba o izmjenama i dopunama Naredbe o obaveznom atestiranju ručnih i prijevoznih aparata za gašenje požara

### NN 1/2001 (5.1.2001.), Naredba o izmjenama i dopunama Naredbe o obaveznom atestiranju ručnih i prijevoznih aparata za gašenje požara

# DRŽAVNI ZAVOD ZA NORMIZACIJU I MJERITELJSTVO

15

Na teme­lju članka 5. stavka 2., članka 13. stavka 2., članka 17. stavka
2. i članka 23. stavka 4. Zakona o normizaciji (»Narodne novine«, broj 55/96),
ravnate­lj Državnog zavoda za normizaciju i mjerite­ljstvo donosi

## NAREDBU

### O IZMJENAMA I DOPUNAMA NAREDBE O OBAVEZNOM ATESTIRANJU RUČNIH I PRIJEVOZNIH APARATA ZA GAŠENJE POŽARA

Članak 1.

U Naredbi o obaveznom atestira­nju ručnih i prijevoznih aparata za gaše­nje
požara (»Službeni list«, broj 16/83), točka 1. mije­nja se i glasi:

»1. Postupak potvrđiva­nja ručnih i prijevoznih aparata za gaše­nje požara
provodi se za proizvode iz domaće proizvod­nje i iz uvoza na način da se potvrđuje
tip proizvoda uz kontrolu usklađenosti proizvoda s tipom.

Pod tipom proizvoda, prema ovoj naredbi, razumijeva se aparat za gaše­nje
požara s istim načinom prijevoza (ručni ili prijevozni) i istim sredstvom za gaše­nje
požara (prah, kemijska pjena, zračna pjena, voda, ug­ljični dioksid).«

Članak 2.

Točka 8. mije­nja se i glasi:

»8. Proizvode za koje je izdana potvrda o sukladnosti proizvođač odnosno
uvoznik označava potvrdbenim znakom nanoše­njem boje na aparat ili na­ljepnicom
pri čemu veličina B iz Pravilnika o izgledu i upotrebi potvrdbenog
(certifikacijskog) znaka (»Narodne novine«, broj 88/98, 165/98 i 8/99) iznosi
10 mm do 30 mm.«

Članak 3.

U točki 9., brišu se podtočka 1) i prvi stavak podtočke 2).

Članak 4.

U točki 10., iza podtočke b) dodaje se podtočka c) koja glasi:

»c) Provjeru osposob­ljenosti i nadzor nad ovlaštenom pravnom osobom za
potvrđiva­nje proizvoda provodi Državni zavod za normizaciju i mjerite­ljstvo
prema kriterijima norme HRN EN 45001:1996., ako u ovoj naredbi nije drukčije
propisano.«

Članak 5.

Iza točke 11. dodaju se nove točke 11.a i 11.b koje glase:

»11.a Rješe­nja o ovlašte­nju pravnih osoba za potvrđiva­nje proizvoda
donesena prije stupa­nja na snagu ove naredbe ostaju na snazi dvanaest mjeseci
od dana stupa­nja na snagu ove naredbe. Ovlaštene pravne osobe moraju u roku iz
stavka 1. ovog članka zadovo­ljiti sve uvjete iz točke 10. naredbe.

11.b U cijelome tekstu Naredbe o obaveznom atestira­nju ručnih i
prijevoznih aparata za gaše­nje požara, riječ »atestira­nje« zamje­njuje se
riječju »potvrđiva­nje«, riječ »atest« zamje­njuje se riječima »potvrda o
sukladnosti«, riječi »organizacija udruženog rada ovlaštena za atestira­nje«
zamje­njuju se riječima »ovlaštena pravna osoba za potvrđiva­nje«, riječi
»standard« zamje­njuje riječ »norma«, oznaku »JUS« zamje­njuje oznaka »HRN«,
riječi »jugoslavenski standard« zamje­njuju riječi »hrvatska norma«, a riječi
»Savezni zavod za standardizaciju« zamje­njuju riječi »Državni zavod za
normizaciju i mjerite­ljstvo«, u odgovarajućem rodu i padežu«.

Članak 6.

Ova naredba stupa na snagu osmoga dana od dana objave u »Narodnim
novinama«.

Klasa: 011-02/00-02/28
Urbroj: 558-04/9-00-1
Zagreb, 19. prosinca 2000.

Ravnate­lj
Državnog zavoda za normizaciju
i mjerite­ljstvo
**dr. sc. Jakša Topić, dipl. ing.,** v. r.

if !supportEmptyParas endif

Naredba, NN 1/2001-15